GRB

**REPUBLIKA HRVATSKA**

**VA RAŽDINSKA ŽUPANIJA**

**OPĆINA CESTICA**

**KLASA: 400-01/24-01/5**

**URBROJ: 2186-3-02-24-1**

**Cestica, 11.03. 2024.**

Na temelju članka 82. Stavak 2. Pravilnika o proračunskom računovodstvu i računskom planu (NN 124/14, 115/15, 87/16, 3/18 i 126/19) i članka 28. Statuta Općine Cestica (Službeni vjesnik Varaždinske županije 13/21), Općinsko vijeće Općine Cestica na svojoj 17. sjednici održanoj dana 11. ožujka 2024. godine donosi

**ODLUKU**

**o pokriću manjka prihoda i primitaka za 2023. godinu**

**Članak 1.**

Ovom odlukom utvrđuje se rezultat poslovanja, raspodjela rezultata, te način pokrića manjka prihoda i primitaka iskazanog u financijskim izvještajima o izvršenju Proračuna Općine Cestica za 2023. godinu, u iznosu od -767.899,34 eura.

**Članak 2.**

Općina Cestica na dan 31. prosinca 2023. godine u svojim poslovnim knjigama ima iskazana slijedeća stanja viškova, odnosno manjkova prihoda: višak prihoda poslovanja 833.278,09 eura, manjak primitaka od financijske imovine iznosi 93.647,22 eura, manjak prihoda od nefinancijske imovine 668.519,78 eura.

Preneseni rezultat iz 2022. godine iznosi od – 839.010,43 eura.

**Članak 3.**

Ostvareni višak prihoda poslovanja raspodjeljuje se za pokriće iskazanog manjka prihoda od prodaje nefinancijske imovine, manjak primitaka od financijske imovine i dio prenesenog manjka iz prethodnih godina.

Rezultat poslovanja tekuće godine u iznosu od 71.111,09 eura pribraja se rezultatu poslovanja prethodnih godina što čini ukupan rezultat poslovanja Općine Cestica na dana 31.12.2023. godine u iznosu od **-767.899,34 eura**.

**Članak 4.**

Proračunski manjak Općine Cestica u iznosu od **-767.899,34 eura** uvrstiti će se u Izmjene i dopune Proračuna Općine Cestica za 2024. godinu i pokriti će se iz prihoda i primitaka ostvarenih u 2024. godini.

**Članak 5.**

Odluka o pokriću manjka prihoda i primitaka za 2023. godinu stupa na snagu osmog dana o dana objave u Službenom vjesniku Varaždinske županije.

Predsjednik Općinskog vijeća:

Darko Majhen, mag.pol.